ai4bharat/Pralekha huggingface dataset:
وزارت سیاحت
سیاحت کے وزیر پرہلاد سنگھ پٹیل نے آج ورچوئل طریقے سے چھتیس گڑھ کے ڈونگرگڑھ میں ‘‘ماں بملیشوری دیوی مندرکے ترقیاتی پروجیکٹ کاسنگ بنیاد رکھا
نئی دہلی ،2؍مارچ :سیاحت وثقافت کےمرکزی وزیرمملکت  جناب پرہلاد سنگھ پٹیل نے آج ورچوئل طریقے چھتیس گڑھ کے ڈونگرگڑھ میں ‘‘ماں بملیشوری دیوی مندرکے ترقیاتی پروجیکٹ کا سنگھ بنیاد رکھا۔ یہ پروجیکٹ وزارت ثقافت ، نئی دہلی کے ذریعہ پرشاد اسکیم کے تحت منظورکیاگیاہے ۔ چھتیس گڑھ کے وزیراعلیٰ جناب بھوپیش بگھیل نے بھی ورچوئل طریقے سے اس پروگرام میں حصہ لیا۔
اس موقع پر اپنی خطاب میں جناب پٹیل نے کہاکہ ‘‘ ماں بملیشوری دیوی مندرڈونگرگڑھ کاترقیاتی پروجیکٹ اکتوبر 2020میں 43.33کروڑ روپے کی تخمینہ لاگت کے ساتھ وزارت سیاحت کے ذریعہ منظورکیاگیاہے جناب پٹیل نے کہاکہ اس پروجیکٹ میں تیرتھ یاتراسرگرمی مرکز میں تیرتھ یاترا کے بنیادی ڈھانچے کے ترقیاتی کام کے ساتھ شری یانتراکے شکل کی آئی کونک عمارت ،سیڑیوں کی تعمیر، شیڈ، پیدل کا راستہ ، آس پاس کے علاقے کی روشنی کے لئے انتظام جھیل کا کنارہ دیگر عوامی سہولتوں کے ساتھ پارکنگ کے مقام کی ترقی اوربملشیوری دیوی مندر پرگیہ گری میں تیرتھ یاتراکے لئے سہولتیں فراہم کرنے کا شامل ہیں ۔مرکزی وزیرجناب پٹیل نے امید ظاہرکی کہ اس پروجیکٹ کے کامیابی کے ساتھ مکمل ہونے کے بعد یقینی طورسے مندرمیں درشن کرنے والے تیرتھ یاتریوں کو بہترتجربہ حاصل ہوگا۔
تیرتھ یاتراکے احیاء اور روحانی ثقافتی ورثے کے تحفظ کی مہم سے متعلق قومی مشن حکومت ہند کے ذریعہ پوری طرح امداد یافتہ ایک مرکزی سیکٹرکی اسکیم ہے ۔ یہ اسکیم شناخت شدہ تیرتھ کے مقامات اور ثقافتی ورثے کی مربوط ترقی کے مقصد سے سال 15-2014میں وزارت سیاحت کی ذریعہ شروع کی گئی تھی ۔ اس اسکیم کے تحت بنیادی ڈھانچے کی ترقی جیسے داخل ہونے کے پوائنٹس آخری حصے تک کنکٹی وٹی ، سیاحت کی بنیادی سہولتیں مثلاً انفارمیشن /انٹرپریٹیشن مراکز ، اے ٹی ایم /منی ایکس چینج ، ماحولیات کے لئے موزوں ٹرانسپورٹ کے ذرائع ،قابل تجدیدتوانائی کے ذرائع سے علاقے کی روشنی کا انتظام ،پارکنگ ، بیت الخلا، کلاک روم ، ویٹنگ روم، پہلی طبی امداد کے مراکز کرافٹ بازار/ہاٹ ، سوینئر شاپ ، کیفیٹریا، بارش سے بچنے کے لئے شیلٹر، ٹیلی کام سہولتیں اورانٹرنیٹ کنکٹی وغیرہ کی ترقی شامل ہیں ۔
روحانی سیاحت کو فروغ دینے کے لئے پرشاد اسکیم کے تحت اب تک 13پروجیکٹس کامیابی کے ساتھ مکمل ہوچکے ہیں ۔ تکمل شدہ پروجیکٹوں میں سومناتھ ، متھرا، تمل ناڈو اوربہارمیں دودوپروجیکٹس ،وارانسی ، گوروایوراورامراوتی  ، کامکھیا اورامرتسرمیں ایک ایک پروجیکٹ شامل ہیں ۔
وزارتِ تعلیم
تعلیمِ اساتذہ کی قومی کونسل کے ذریعے اساتذہ کی تعلیم کے نظام کو مستحکم کرنے کے لئے کئے گئے اقدامات
نئی دلّی ، 08 مارچ / عالمی وباء کے دوران ملک میں تعلیمِ اساتذہ کے نظام کو مستحکم کرنے کے لئے تعلیمِ اساتذہ کی قومی کونسل  نے مندرجہ ذیل اقدامات کئے ہیں :
- تعلیمِ اساتذہ کے تمام اداروں  کو کووڈ – 19 وباء سے نمٹنے کے لئے ایڈوائزری جاری کی گئی ۔
- طلباء / ٹیچر کو مفت تعلیم فراہم کرنے والوں کے لئے اور دیگر تمام فریقوں کے لئے مناسب استعمال کے لئے ماہرین کی کمیٹی نے اوپن ایجوکیشن ریسورس  تیار کئے اور انہیں این سی ٹی ای پر اَپ لوڈ کیا گیا ۔
- ملک میں تعلیمِ اساتذہ کے لئے کام کرنے والے دیگر اداروں کے ذریعے تیار کردہ اوپن ایجوکیشن ریسورس  کے لئے ویب لنک کو ہائپر لنک سے جوڑا گیا تاکہ فیض حاصل کرنے والے تدریسی / آموزشی وسائل کو این سی ٹی ای کی ویب سائٹ  پر حاصل کر سکیں ۔
- اساتذہ کے تعلیمی اداروں  کو ٹیچر ایجوکیشن کے سیکٹر کے لئے نئی تعلیمی پالیسی  کی سفارشات کے بارے میں معلومات فراہم کرنا ، جس پر ویبینار کی سیریز منعقد کی گئی ہے ۔
- تدریسی / آموزشی مواد کو ، جو اساتذہ کی تعلیم سے متعلق ہے ، این سی ٹی ای کی ویب سائٹ www.ncte.gov.in پر بھی ڈجیٹل طریقے سے دستیاب کرایا گیا ہے ۔
یہ معلومات آج مرکزی وزیر تعلیم جناب رمیش پوکھریال نشنک نے لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 2282
(Visitor Counter : 104
سٹرک ٹرانسپورٹ اور شاہراہوں کی وزارت
جناب نتن گڈکری کَل اتر پردیش کے مظفر نگر اور بلند شہر میں قومی شاہراہوں اور نمامی گنگے پروجیکٹوں کا افتتاح کریں گے اور سنگِ بنیاد رکھیں گے
نئی دہلی، 20 فروری / سڑک ٹرانسپورٹ اور شاہراہوں ، جہاز رانی اور آبی وسائل ، دریا کی ترقی اور گنگا کے احیاء کے مرکزی وزیر جناب نتن گڈکری کل مغربی اتر پردیش کے مظفر نگر اور بلند شہر میں 331 کلو میٹر طویل قومی شاہراہ اور نمامی گنگے پروجیکٹ کے تحت 89.5 ایم ایل ڈی کی صلاحیت والے گندے پانی کی صفائی کے پلانٹ کا افتتاح کریں گے اور سنگِ بنیاد رکھیں گے ، جن کی لاگت تقریباً 8530 کروڑ روپئے ہے ۔ اُن کے ہمراہ اتر پردیش کے وزیر اعلیٰ یوگی آدتیہ ناتھ بھی ہوں گے ۔
مظفر نگر میں وزیر موصوف پانی پت – نگینہ سیکشن کی قومی شاہراہ 709 اے پر 5 پروجیکٹوں کے لئے سنگِ بنیاد رکھیں گے ۔ ان میں 1253 کروڑ روپئے کی لاگے سے تعمیر کی جانے والی پانی پت – شاملی سیکٹر پر 36 کلو میٹر طویل چار لین والی شاہراہ ، 1622 کرو ڑروپئے کی لاگت سے شاملی – مظفر نگر سیکشن کی 43 کلو میٹر طویل چار لین والی شاہراہ ، مظفر نگر – میرا پور سیکشن پر 923 کرو ڑروپئے کی لاگت سے 27 کلو میٹر طویل چار لین والی قومی شاہراہ ، 267 کروڑ روپئے کی لاگت سے بجنور – کوتوالی – نگینہ پر دو لین والی 22 کلو میٹر طویل سڑک اور قومی شاہراہ میرٹھ – بدھانہ – شاملی – یو پی / ہریانہ بارڈر  سیکشن پر 708 کروڑ روپئے کی لاگت سے چار لین والی 88 کلو میٹر طویل شاہراہ کی تعمیر شامل ہے ۔
جناب گڈکری نمامی گنگے پروگرام کے تحت مظفر نگر شہر میں 231 کروڑ روپئے کی لاگت سے 87 ایم ایل ڈی صلاحیت کے آئی ایم ڈی اور ایس ٹی پی کی تعمیر اور باز آباد کاری کے کام کا سنگِ بنیاد بھی رکھیں گے ۔
بلند شہر میں جناب گڈکری نمامی گنگے پروگرام کے تحت انوپ شہر میں 76 کرو ڑروپئے کی لاگت سے 1.5 اور 1.0 ایم ایل ڈی صلاحیت کے بہتر بنائے گئے ایس ٹی پی کو قوم کے نام وقف کریں گے ۔ وہ 1500 کروڑ روپئے کی لاگت سے ایس ایچ – 65 پر بلند شہر - سیانہ – گڑھ روڈ  پر 50 کلو میٹر طویل سڑک کے لئے ڈی پی آر تیار کرنے اور سروے کے کام کا آغاز بھی کریں گے ۔ اس کے علاوہ ، وہ میرٹھ – بداؤں روڈ پر ،  ، 1950 کروڑ روپئے کی لاگت سے 65 کلو میٹر طویل چار لین والی شاہراہ کا سروے اور ڈی پی آر تیار کرنے کے کام کا بھی آغاز کریں گے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 1143
(Visitor Counter : 55
وزارت دفاع
ریپبلک آف سنگاپور ایئر فورس  کے ساتھ کلائی کنڈا کے ایئر فورس اسٹیشن پر مشترکہ فوجی تربیت 2022
تین نومبر 2022 کو ہندوستانی فضائیہ  اور رائل سنگاپور ایئر فورس کے درمیان گیارہویں سالانہ مشترکہ فوجی ٹریننگ  کا ایئر فورس اسٹیشن کلائی کنڈا میں آغاز ہوا۔ دونوں فضائی افواج نے دو سال کے وقفے کے بعد اس ٹریننگ کا پھر سے آغاز کیا۔ دو سال تک کووڈ اُنیس عالمی وبا کی وجہ سے یہ تربیت نہیں ہو سکی۔ جے ایم آئی کا یہ ایڈیشن چھ ہفتے تک چلے گا۔ مشق کا دو طرفہ مرحلہ نو سے اٹھارہ نومبر 2022 تک ہوگا۔
آر ایس اے ایف، جے ایم ٹی-2022 میں ایف-16 طیارے کے ساتھ حصہ لے رہا ہے، جبکہ ہندوستانی فضائیہ ایس یو-30 ، ایم کے آئی جگوار، مِگ-اُنتیس اور ایل سی اے تیجس، طیاروں کے ساتھ ہے۔ یہ مشق ہندوستان اور سنگاپور کے درمیان دفاعی تعاون کے میدان میں مضبوط اور پرانے رشتوں کو اجاگر کرتی ہے۔ اس کےتحت حصہ لینے والے دستوں کو کارروائیوں سے متعلق اپنی جانکاری ایک دوسرے سے شیئر کرنے اور اپنے تجربات اور بہترین طور طریقوں سے ایک دوسرے کو آگاہ کرانے کا موقع ملا ہے۔
زراعت اور کاشتکاروں کی فلاح و بہبود کی وزارت
آئی آئی ایم-روہتک پنجاب، ہریانہ اور اتر پردیش میں دھان کی باقیات کے انتظام کے اقدامات کا جائزہ لے گا
محکمہ زراعت نے گزشتہ پانچ سالوں کے دوران دھان کی باقیات کے انتظام کے مختلف اقدامات کی جانچ اور اثرات کی تشخیص کی ذمہ داری آئی آئی ایم-روہتک کو دی ہے
پنجاب، ہریانہ اور اتر پردیش سے ملحقہ ریاستوں میں پرالی جلانے کی وجہ سے دہلی اور قومی راجدھانی کے علاقے میں فضائی آلودگی سے نمٹنے اور فصلوں کی باقیات کو ٹھکانے لگانے کے لیے درکار مشینری کو سبسڈی دینے کے مقصد سے زراعت، تعاون اور کسانوں کی بہبود کا محکمہ نے پنجاب، ہریانہ، اتر پردیش اور دہلی کی این سی ٹی ریاستوں میں فصلوں کی باقیات کو اسی مقام پر ٹھکانے لگانے کے لیے 19-2018 سے زرعی طریقہ کار کو فروغ دینے سے متعلق مرکزی شعبے کی ایک اسکیم کو لاگو کیا ہے۔ 19-2018 سے 23-2022 کی مدت کے دوران اس اسکیم کے تحت فنڈ کے طور پر 3138 کروڑ روپے جاری کیے گئے ہیں۔ اس مدت کے دوران، ریاستوں نے فصل کی باقیات کو ٹھکانے لگانے کی مشینوں کے 38000 سے زیادہ کسٹم ہائرنگ سینٹرز  قائم کیے ہیں اور ان قائم کردہ سی ایچ سیز اور ان 4 ریاستوں کے انفرادی کسانوں کو 2.42 لاکھ سے زیادہ مشینیں فراہم کی گئی ہیں۔
ان 5 سالوں کے دوران اس اسکیم کے تحت ریاستوں کی طرف سے کیے گئے مختلف اقدامات کے اثرات کا جائزہ لینے کے لیے زراعت اور کسانوں کی بہبود کے محکمہ نے انڈین انسٹی ٹیوٹ آف مینجمنٹ، روہتک سے ریاستوں میں دھان کی باقیات کو جلانے کے مسئلے کی شدت ، دھان کے بھوسے کے انتظام اور ان مشینوں کی زیادہ سے زیادہ فیلڈ صلاحیتوں کی بنیاد پر استعمال کاتجزیہ ، اسکیم کے تحت فراہم کی جانے والی مشینوں کے معیار اور قیمت کا جائزہ،، کھلی منڈی میں مشینوں کے معیار اور قیمت،دستیاب انفراسٹرکچر کا اندازہ اور ریاست اور ضلع وار بھوسے کے انواع کی تحفظاتی استعمال کی صلاحیت،دھان کی باقیات کو جلانے میں کمی پر مشین کے استعمال کا تجزیہ، کھیت سے باقیات کو اٹھانے اور اصل مقام تک بھوسہ کو پہنچانے سے متعلق بندوبست کے ڈھانچے کے لیے موجودہ خلا کا اندازہ لگانا کے لیے مختلف اداروں جیسے انفرادی کسان، سوسائٹیز اور کسٹم ہائرنگ سینٹرز کے ساتھ دستیاب ہر مشین کے اوسط استعمال کا اندازہ سمیت الگ الگ دستیاب مشینری کی ضلع وار میپنگ کیلئے مدد لی ہے اور حکومت کی طرف سے اٹھائے جانے والے اسٹریٹجک اقدامات کا مشورہ دینا جس میں مختلف وزارتوں/محکموں کے اقدامات/اسکیموں کو لاگو کرنے اور کسانوں اور اس شعبے کے مختلف اسٹیک ہولڈرز کے ساتھ مکمل مشاورت کے ذریعے کسان کے تاثرات/ضروریات کا جائزہ ، جن کی ضرورت مرکزی اور ریاستی سطح پر پڑ سکتی ہے، اس سے متعلق سرگرمیاں آئی آئی ایم روہتک نے انجام دی ہیں ۔
یہ تصور کیا جاتا ہے کہ اس جامع مشاورت اور تجزیے کے ذریعے جو نتائج سامنے آئیں گے، اس سے زیادہ سے زیادہ معلومات ،بہتر رسائی اور چھوٹے اور پسماندہ کسانوں تک وسیع مواقع کے ساتھ کے ساتھ اس منصوبے کو نافذ کرنے کے لیے معاون انفراسٹرکچر قائم کرکے فصلوں کی باقیات کے انتظام کی خاطر بنیادی ڈھانچے اور سرگرمیوں کو مزید وسعت دینے اور مضبوط کرنے میں مدد ملے گی ۔
۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔

U.No. 1681
(Visitor Counter : 48
شہری ہوابازی کی وزارت
اے اے آئی نے علی گڑھ ، اعظم گڑھ ، چترکوٹ ، میر پور، شراوستی ہوائی اڈوں کے کام کاج اور بندوبست کے لیے اتر پردیش سرکار کے ساتھ معاہدے پر دستخط کیے
نئی دہلی،یکم جولائی ، 2022/ بھارت کی ہوائی اڈوں کی اتھارٹی اے اے آئی نے آج اتر پردیش سرکار کی ملکیت والے 5 ہوائی اڈوں کے کام کاج اور بندوبست کے لیے ایک معاہدے پر دستخط کیے۔ یہ معاہدہ 30 سال کے لیے کیا گیا ہے ۔ یہ ہوائی اڈے ہیں علی گڑھ، اعظم گڑھ، چتر کوٹ، میر پور اور شراوستی۔
اس معاہدے پر دستخط جناب این وی سبرایوڈو ، ای ڈی  نے اے اے آئی کی طرف سے اور شری کمار ہرش خصوصی سکریٹری ، شہری ہوا بازی کا محکمہ ، اتر پردیش سرکار ریاستی سرکار کی طرف سے دستخط کیے۔ اس موقعے پر اتر پردیش کےوزیراعلیٰ یوگی آدتیہ ناتھ بھی موجود تھے۔ مفاہمت نامے کا لین دین جناب سنجیو کمار چیئرمین اے اے آئی اور جناب ایس پی گوپال ، ایڈیشنل چیف سکریٹری اتر پردیش ، جناب ڈی ایس مشرا، چیف سکریٹری اتر پردیش، جناب اے کے پاٹھک ، ممبر پلاننگ اے اے آئی بھی موجود تھے۔
معاہدے کے مطابق اے اے آئی ہوائی اڈوں پر کام کاج دیکھے گی اور بندوبست کرے گی۔ نیز سبھی طرح کی خدمات فراہم کرے گی۔ کمیونکیشن نیویگیشن سرویلینس / ایئر ٹریفک مینجمنٹ خدمات اے اے آئی کی طرف سے فراہم کی جائیں گی۔ اس کے لیے ریاستی سرکار ایک الگ معاہدہ کرے گی۔
معاہدے کے مطابق یو پی سرکار کمرشیئل کام کاج کے لیے ہوائی اڈوں کو تیار کرنے کے لیے ابتدائی کام مکمل کرے گی اور تمام منقولہ اور غیر منقولہ اثاثوں کو منظوری کے بعد اے اے آئی کو فراہم کرے گی۔
ایسا پہلی بار ہے کہ اے اے آئی ریاستی حکومت کی ملکیت والے ہوائی اڈوں کے کا م کاج کے لیے ریاستی سرکار کے ساتھ کوئی او اینڈ ایم معاہدے کر رہی ہے۔ اے اے آئی ہوائی اڈے پر کام کاج کی سب سے بڑی اتھارٹی ہونے کے ناطے پورے ملک میں فضائی کنکٹویٹی فراہم کر رہی ہے۔
کامرس اور صنعت کی وزارتہ
باہمی تجارت کے فروغ کے لیے انڈو-کناڈا چیمبر آف کامرس اور ٹی پی سی آئی مل کر کام کریں گے
بھارت –کناڈا چیمبر آف کامرس کا ایک اعلی سطحی وفد ہندوستان کے 10 روزہ دورے پر تھا۔ جس کا مقصد کناڈا اور بھارت کے درمیان باہمی تجارتی رشتے قائم کرنا ، کناڈا میں مشترکہ سرمایہ کاری کے مواقع پر تبادلہ خیال کرنا اور بھارت میں کناڈیائی چھوٹے کاروبار کے لیے کاروباری اور پیشہ وارانہ مواقع پیدا کرنا تھا۔ اس وفد میں چنڈی گڑھ، چنئی، پناجی اور حیدرآباد کا دورہ کیا اور دہلی سے انہوں نے اپنے دورے کا اختتام کیا۔
انڈو-کناڈا چیمبر آف کامرس کے صدر جناب پرمود گوئل نے کہا کہ وفد نے بنیادی ڈھانچہ جاتی ترقی ، اطلاعاتی اور مواصلاتی ٹیکنالوجی، جدید مینوفیکچرنگ، مالی خدمات ، سیاحت، بزنس امیگریشن، تعلیم اور ہنرمندی کے فروغ جیسے شعبوں پر اپنی توجہ مرکوز کی۔ ان تمام شعبوں نے کافی مواقع ضائع کیے ہیں اور امید ہے کہ دونوں ملکوں کے باہمی تجارت کے فروغ میں اہم عوامل ثابت ہوں گے۔ انہوں نے مزید کہا کہ امریکہ اور چین کے درمیان بڑھتی تجارتی کشیدگی اور مینوفیکچرنگ کے ذریعے امریکی معیشت میں ڈالر کی قیمت بڑھانے کے اس کے زور کے نتیجے میں کناڈا اپنے چھوٹے صنعت کاروں کے لیے ترقی اور روزگار کے مواقع کو یقینی بنانے کی غرض سے ، نیز تجارت کو فروغ دینے کے لیے ہندوستان جیسے بڑھتے مارکیٹ پر خصوصی طور پر اور عمومی طور پر مشرق کی جانب دیکھنے کے لیے مجبور ہے۔
ہندوستان کے تجارت کوفروغ دینے والی کونسل  نے بھارت کا دورہ کرنے والےوفد کو ٹیکنالوجی کی منتقلی اور تجارت کے فروغ میں سہولت باہم پہنچانے کی یقین فراہم کرائی ہے۔ ان کی ملاقات کے دوران سیوج ٹریٹمنٹ ، فضلات کے بندوبست اور ریسائکلنگ میں مہارت والے ‘انوویشن کناڈا’ کو ہندوستان لانے کی تجویز پر بھی تبادلہ خیال ہوا۔ کناڈا میں ہندوستانی فوڈ اور بہ لحاظ اہمیت پیداوار کے فروغ ، کناڈا میں ہندوستان کے تاجروں کے ذریعے اشتراک میں سرمایہ کاری، اعلی معیار کے فلورنگ اور سنیٹری پروڈیکٹس کو ہندوستان لانا، سستی لیکن معیاری بیٹومین اور چکنائی کی ہندوستان میں درآمد اور ہندوستان کے کینولا آئل اور ماپلے سیرپ سمیت کچھ دوسرے تجاویز پر بھی تبادلہ خیال ہوا۔
کناڈا کے 33 اہم خریداروں کے ایک اہم گروپ نے انڈس فوڈ 2019 کو دیکھا کہ اشیائے خوردنی اور مشروبات کی ایک تجارتی نمائش تھی، جس میں تقریبا 1.2 بلین امریکی ڈالر کے بقدر تجارت ہوئی۔ ہندوستان کا ایک وفد جون 2019 میں منعقد ہونے والےسالانہ کناڈا – انڈیا بزنس فورم میٹ میں شرکت کرے گا۔
وزارت دفاع
دفاع کے سکریٹری ڈاکٹر اجے کمار نے گجرات کے گاندھی نگر میں دفاعی نمائش 2022 سے قبل باہمی میٹنگوں کااہتمام کیا
دفاع کے سکریٹری ڈاکٹر اجے کمار نے گجرات کے گاندھی نگر میں دفاعی نمائش 2022 سے قبل دوست ملکوں کی شخصیتوں کے ساتھ باہمی میٹنگوں کااہتمام کیا ، جو ہندوستان کے دورے پر ہیں ۔ انہوں نے سری لنکا کے دفاع کے وزیرمملکت جناب پریمتھا بندارا تیناکون کے ساتھ باہمی میٹنگ کی اور موجودہ اور مستقبل کے دفاعی شعبے میں تعاون کے امور پر تبادلہ خیال کیا۔
دفاع کے سکریٹری نے ماریشش کے مستقبل سکریٹری جناب دیویندر بھوپال کے ساتھ بھی میٹنگ کی۔ میٹنگ کے دوران باہمی دفاعی اور بحری سلامتی کے اہم امور پر تبادلہ خیال کیا گیا ۔ دفاعی سکریٹری نے متحد ہ عرب امارات کے وفد کے ساتھ بھی باہمی میٹنگ کی جس کی قیادت جناب مطر سالم علی مران الظاہری کررہے تھے ، جو متحدہ عرب امارات میں دفاع کے سکریٹری ہیں۔ انہوں نے موجودہ دفاعی تعاون کے طریقہ کار کاجائزہ لیا اورہندوستان اورمتحدہ عرب امارات کے درمیان مزید دفاعی صنعتی تعاون کے امکانات تلاش کرنے کے بارے میں غوروخوض کیا ۔
ڈاکٹر اجے کمار نے برازیل کے وفد کے ساتھ بھی میٹنگ کی جس کی قیادت دفاعی مصنوعات کے محکمہ کے ڈائریکٹر ریئر ایڈمرل واگنیر بیلارمینو ڈی اولیویرا کررہے تھے۔ دونوں لیڈروں نے ہندوستان اوربرازیل کے درمیان دفاعی صنعتی تعاون کے امکان کے شعبوں پر بات چیت کی ۔
یہ وفود 2022 کی دفاعی نمائش میں شرکت کے لئے گاندھی نگر میں ہیں جو 18 اکتوبر سے 22 اکتوبر 2022 کے درمیان منعقد ہورہی ہے ۔
نوجوانوں کے امور اور کھیل کود کی وزارت
ایم او سی نے متعدد کھلاڑیوں کی غیر ملکی ٹریننگ اور مقابلوں میں شرکت کرنے کے لیے مالی امداد کی منظوری دی
نوجوانوں کے امور اور کھیلوں کی وزارت  کی مشن اولمپک سیل  نے 15 اور 16 فروری کو 10 جوڈوکا، 2 بیڈمنٹن کھلاڑیوں اور 3 فینسرکی ٹریننگ اور مقابلوں  میں شرکت کے لیے مالی امداد کی منظوری دی۔
10 جوڈوکا، جن میں 3 ٹاپ ڈیولپمنٹ اور 7 این سی او ای کھلاڑی شامل ہیں، ازبکستان اور جارجیا میں 21 دنوں تک تربیت حاصل کریں گے، وہ اس عرصے کے دوران ازبکستان، جارجیا اور ترکی میں ہونے والے 3 گرینڈ سلیم مقابلوں میں بھی حصہ لیں گے۔
کھلاڑیوں کی شرکت کی فیس، ہوائی جہاز کا کرایہ، رہائش/بورڈنگ، میڈیکل انشورنس لاگت، مقامی سفر، اور کھانے کے اخراجات سمیت دیگر اخراجات اسپورٹس اتھارٹی آف انڈیا  برداشت کرے گی۔
ایم او سی نے جرمن اوپن، آل انگلینڈ چیمپئن شپ، سوئس اوپن، اورلینس ماسٹرس، اسپین ماسٹرس، اور اورلینس ماسٹرس میں مقابلہ کرنے کے لیے دو بیڈمنٹن کھلاڑیوں کے اخراجات کی بھی منظوری دی۔
فینسنگ میں لیشرام مورامبا، شریا گپتا، اور آئنم جوبراج سنگھ کو مارچ میں تاشقند میں ہونے والے کیڈٹ اور جونیئر ایشین چیمپئن شپ کے لیے مالی امداد کی منظوری دی گئی ہے، جبکہ تیراک سری ہری نٹراج کو سنگاپور نیشنل چیمپئن شپ میں شرکت کرنے اور اس ایونٹ کے لیے ان کے ذاتی کوچ نہار امین اور فزیو تھیراپسٹ کارتیکین بال وینکٹیشن کی خدمات کے لیے مالی مدد فراہم کی جا رہی ہے۔
دو روزہ میٹنگ کے دوران، اسپورٹس اتھارٹی آف انڈیا  اور مختلف نیشنل فیڈریشن کے نمائندوں کے ساتھ ایم او سی کے اراکین نے آئندہ ایشیائی کھیلوں اور پیرس اولمپک کے پہلے کے ایک سال کے لیے اپنے روڈ میپ پر بھی تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
1830
(Visitor Counter : 77
ٹیکسٹائلز کی وزارت
ٹیکسٹائل کی وزارت نے ملک بھر میں دستکاری کے 30.53 لاکھ کاریگروں اور 30.90 لاکھ ہینڈ لوم بُنکروں کو پہچان کارڈ جاری کیے
ٹیکسٹائل کی مرکزی وزیر مملکت محترمہ درشنا جردوش نے آج لوک سبھا میں ایک سوال کے تحریری جواب میں بتایا کہ ٹیکسٹائل کی وزارت نے پہچان کی پہل کے آغاز سے لے کر آج تک ملک بھر میں 30.53 لاکھ دستکاری کے کاریگروں اور 30.90 لاکھ ہینڈ لوم بُنکروں کو پہچان کارڈ جاری کیے ہیں۔ کارڈ رکھنے والوں کی تفصیلات ہینڈی کرافٹ اینڈ ہینڈلوم کے ڈیولپمنٹ کمشنر کے دفتر کی ویب سائٹ پر دستیاب ہیں۔
مُدرا قرض سے مستفید ہونے والوں کی ریاست وار تفصیلات، جو پچھلے تین برسوں کے دوران پہچان کارڈ ہولڈر ہیں، ضمیمہ میں منسلک ہیں۔
ڈیولپمنٹ کمشنر برائے دستکاری کے دفتر کے مختلف ڈیزائن اور ہنر مندی کے ذریعے کل 28,597 کاریگروں کو تربیت دی گئی ہے۔
انڈین انسٹی ٹیوٹ آف کارپٹ ٹیکنالوجی ، بھدوہی اور انڈین انسٹی ٹیوٹ آف ہینڈلوم ٹیکنالوجی ، وارانسی پہلے ہی اتر پردیش میں کاریگروں اور بُنکروں کی مجموعی ترقی کے لیے کام کر رہے ہیں۔
ضمیمہ
|
|
نمبر شمار
|
|
مدرا قرض کے لئے پچھلے تین برسوں  کے دوران دستکاری کے کاریگروں اور ہینڈلوم بنکروں کی درخواستوں کی ریاست وار تعداد
|
|
ریاستوں
|
|
مستفیدین کی تعداد
|
|
-
|
|
آندھرا پردیش
|
|
11,671
|
|
-
|
|
اروناچل پردیش
|
|
23
|
|
-
|
|
آسام
|
|
316
|
|
-
|
|
بہار
|
|
169
|
|
-
|
|
چھتیس گڑھ
|
|
100
|
|
-
|
|
نئی دہلی
|
|
37
|
|
-
|
|
گوا
|
|
7
|
|
-
|
|
گجرات
|
|
431
|
|
-
|
|
ہریانہ
|
|
169
|
|
-
|
|
ہماچل پردیش
|
|
60
|
|
-
|
|
جموں و کشمیر
|
|
1,993
|
|
-
|
|
جھارکھنڈ
|
|
35
|
|
-
|
|
کرناٹک
|
|
558
|
|
-
|
|
کیرالہ
|
|
1,981
|
|
-
|
|
مدھیہ پردیش
|
|
295
|
|
-
|
|
مہاراشٹر
|
|
547
|
|
-
|
|
منی پور
|
|
9
|
|
-
|
|
میگھالیہ
|
|
6
|
|
-
|
|
میزورم
|
|
22
|
|
-
|
|
ناگالینڈ
|
|
83
|
|
-
|
|
اوڈیشہ
|
|
306
|
|
-
|
|
پانڈیچری
|
|
6
|
|
-
|
|
پنجاب
|
|
59
|
|
-
|
|
راجستھان
|
|
1,230
|
|
-
|
|
سکم
|
|
19
|
|
-
|
|
تمل ناڈو
|
|
25,576
|
|
-
|
|
تلنگانہ
|
|
1,768
|
|
-
|
|
اتر پردیش
|
|
1,158
|
|
-
|
|
اتراکھنڈ
|
|
60
|
|
-
|
|
مغربی بنگال
|
|
137
|
|
|
|
کل
|
|
48,831
الیکٹرانکس اور اطلاعات تکنالوجی کی وزارت
یو آئی ڈی اے آئی آدھار میں آن لائن دستاویز کو مفت میں اپ ڈیٹ کرتی ہے، تاکہ لاکھوں باشندوں کو فائدہ پہنچایا جاسکے
یونیک آئیڈینٹی فکیشن اتھارٹی آف انڈیا  نے رہائشیوں کو اپنے آدھار میں دستاویزات کو مفت میں آن لائن اپ ڈیٹ کرنے کی اجازت دینے کا فیصلہ کیا ہے، یہ ایک عوام دوست اقدام ہے جس سے لاکھوں باشندوں کو فائدہ ہوگا۔
ڈیجیٹل انڈیا پہل کے ایک حصے کے طور پر، یو آئی ڈی اے آئی نے یہ فیصلہ لیا اور رہائشیوں پر زور دے رہی ہے کہ وہ مائی آدھار myAadhaar پورٹل پر مفت دستاویز اپ ڈیٹ کرنے کی سہولت کا فائدہ اٹھائیں۔ یہ مفت سروس اگلے تین مہینوں کے لیے دستیاب ہے، یعنی 15 مارچ سے 14 جون، 2023 تک۔ یہ نوٹ کرنا ضروری ہے کہ یہ سروس صرف myAadhaar پورٹل پر مفت ہے اور شخصی آدھار مراکز پر 50 روپے کی فیس لی جاتی رہے گی، جیسا کہ پہلے لی جاتی تھی۔
یو آئی ڈی اے آئی رہائشیوں کو شناخت کا ثبوت اور پتہ کا ثبوت  دستاویزات اپ لوڈ کرنے کی ترغیب دے رہا ہے تاکہ ان کی آبادیاتی تفصیلات کو دوبارہ درست کیا جا سکے، خاص طور پر اگر آدھار 10 سال پہلے جاری کیا گیا تھا اور اسے کبھی اپ ڈیٹ نہیں کیا گیا ہے۔ اس سے زندگی گزارنے میں آسانی، بہتر خدمات کی فراہمی اور تصدیق کی کامیابی کی شرح کو بہتر بنانے میں مدد ملے گی۔
اگر آبادیاتی تفصیلات  کو تبدیل کرنے کی ضرورت ہو تو، رہائشی باقاعدگی سے آن لائن اپ ڈیٹ سروس استعمال کر سکتے ہیں، یا قریبی آدھار سنٹر پر جا سکتے ہیں۔ ایسے معاملات میں نارمل چارجز لاگو ہوں گے۔
رہائشی اپنے آدھار نمبر کا استعمال کرتے ہوئے https://myaadhaar.uidai.gov.in/ پر لاگ اِن کر سکتے ہیں۔ ون ٹائم پاس ورڈ  رجسٹرڈ موبائل نمبر پر بھیجا جائے گا، متعلقہ شخص کو صرف ’ڈاکیومنٹ اپ ڈیٹ‘ پر کلک کرنا ہوگا اور رہائشی کی موجودہ تفصیلات سامنے آجائیں گی۔ آدھار ہولڈر کو تفصیلات کی تصدیق کرنے کی ضرورت ہوگی، اگر وہ درست ہوں۔ اگر وہ درست ہوں تو اگلے ہائپر لنک پر کلک کریں۔ اگلی اسکرین میں، رہائشی کو ڈراپ ڈاؤن لسٹ سے شناخت کے ثبوت اور ایڈریس کے ثبوت کے دستاویز کا انتخاب کرنا ہوگا اور اپنے دستاویزات کو اپ ڈیٹ کرنے کے لیے اس کی کاپیاں اپ لوڈ کرنی ہوں گی۔ تازہ ترین اور قابل قبول پی او اے اور پی او آئی دستاویزات کی فہرست یو آئی ڈی اے آئی کی سرکاری ویب سائٹ پر دستیاب ہے۔
پچھلی دہائی کے دوران، آدھار نمبر ہندوستان کے باشندوں کے لیے شناخت کے عالمی طور پر تسلیم شدہ ثبوت کے طور پر ابھرا ہے۔ تقریباً 1,200 سرکاری اسکیمیں اور پروگرام، جو مرکزی اور ریاستی حکومتوں کے ذریعہ چلائے جاتے ہیں، خدمات کی فراہمی کے لیے آدھار پر مبنی شناخت کا استعمال کر رہے ہیں۔ اس کے علاوہ، سروس فراہم کنندگان کی طرف سے کئی دیگر خدمات، جن میں بینک، این بی ایف سی وغیرہ جیسے مالیاتی ادارے بھی شامل ہیں، بغیر کسی رکاوٹ کے صارفین کی تصدیق اور آن بورڈ کرنے کے لیے آدھار کا استعمال کر رہے ہیں۔
آدھار اندراج اور اپ ڈیٹ کے ضوابط، 2016 کے مطابق؛ آدھار نمبر رکھنے والے، آدھار کے لیے اندراج کی تاریخ سے ہر 10 سال مکمل ہونے پر، کم از کم ایک بار، پی او آئی اور پی او اے دستاویزات جمع کر کے آدھار میں اپنے معاون دستاویزات کو اپ ڈیٹ کر سکتے ہیں، تاکہ ان کی معلومات کی مسلسل درستگی کو یقینی بنایا جا سکے۔
وزارت خزانہ
19-2018 کیلئے سالانہ ریٹرن اور مصالحت اسٹیٹمنٹ داخل کرنے کی
مقررہ تاریخ میں توسیع کی گئی
نئی دلی، 26؍ اکتوبر،کووڈ-19 وبا اوراس کے نتیجے میں ہوئے لاک ڈاؤن اور دوسری پابندیوں کو دیکھتے ہوئے 19-2018 کے لئے سالانہ ریٹرن ، اور مصالحت-اسٹیٹمنٹ ، داخل کرنے کی مقررہ تاریخ میں توسیع کر دی گئی ہے۔ اس کے لئے ایک بڑی تعداد میں نمائندوں نے حکومت سے مطالبہ کیا تھا۔ اس کے تحت یہ درخواست کی گئی تھی کی کاروباریوں اور آڈیٹرس کو اور زیادہ وقت دینے کیلئے طے تاریخ کو 31 اکتوبر سے آگے بڑھایا جائے۔ ملک کے کئی حصوں میں اب تک کاروبار کرنے کے لئے حالات موافق نہیں بن سکے ہیں۔
ان مطالبات کو دیکھتے ہوئے اور جی ایس ٹی کونسل کی سفارش پر مالی سال 19-2018 کیلئے سالانہ ریٹرن ، اور مصالحت – اسٹیٹمنٹ ، داخل کرنے کی آخری تاریخ کو 31 اکتوبر 2020 سے بڑھا کر 31 دسمبر 2020کرنے کا فیصلہ لیا گیا ہے۔ اس بارےمیں نوٹیفکیشن جاری کی جائے گی، جس پر عمل کرنا لازمی ہوگا۔
یہاں توجہ طلب بات یہ ہے کہ ایسے ٹیکس دہندگان، جن کا کُل کاروبا ر دو کروڑ روپے سے کم ہے، ان کے لئے 19-2018 کا سالانہ ریٹرن، پُر کرنا اختیاری ہے۔ اس کے علاوہ ایسے ٹیکس دہندگان جن کا کُل کاروبار 5 کروڑ روپے تک ہے ، ان کے لئے 19-2018 کی فارم -9سی میں مصالحت اسٹیٹمنٹ داخل کرنا اختیاری ہے۔
( م ن ۔ ج ق ۔ ک ا(
U. No. 6699
(Visitor Counter : 157
وزارت خزانہ
وزیرخزانہ محترمہ نرملا سیتارمن نے جی 20 ملکوں کے وزرائے خزانہ کی ورچوول میٹنگ میں شرکت کی
نئی دہلی:20 نومبر، 2020:خزانہ اور کارپوریٹ اُمور کی مرکزی وزیر محترمہ نرملا سیتارمن نے آج یہاں جی20 ملکوں کے وزرائے خزانہ کی ورچوول میٹنگ میں شرکت کی۔ جی20 ملکوں کے وزرائے خزانہ کووڈ-19 بحران کے مدنظر عالمی اقتصادی چیلنجوں، اس کے کم سے کم خطرات اور کیسے بحران کے اس دور میں شروع کی گئی اجتماعی عالمی کارروائی کو جی20 ممالک آگے بڑھا سکتے ہیں، اس پر اپنے خیالات مشترک کرنے کیلئے اکٹھا ہوئے تھے۔
وزیر خزانہ محترمہ نرملا سیتارمن نے کووڈ-19 بحران کو ختم کرنے کیلئے جی20 ممبر ملکوں کے ذریعے آگے کی کوششوں کی ضرورت اور اس سمت میں سبھی کیلئے سستی اور آسانی سے ویکسین کی دستیابی پر زور دیا۔ انہوں نے جی20 کے ایکشن پلان کو اس گروپ کے اقتصادی ردعمل کو اہم بنیاد بتایا۔ انہوں نے کہا کہ یہ نہ صرف ہمارے فوری ردعمل کو مربوط کرتا ہے بلکہ ہمارے طویل مدتی بازیابی کی کوششوں کی بھی رہنمائی کرتا ہے۔ وزیر خزانہ سیتارمن نے سعودی عرب کی صدارت میں جی20 کی ایک اہم حصولیابی قرض خدمات معطلی اقدام پر روشنی ڈالی۔ساتھ ہی اسے حاصل کرنے کیلئے سبھی جی20 رکن ملکوں کے ذریعے اجتماعی اور مربوط کوششوں کی ضرورت پر زور دیا۔
محترمہ سیتارمن نے کووڈ-19 وبا کو لیکر جی20 کے ایجنڈے کو آگے بڑھانے کیلئے کی جارہی کوششوں اور غیرمعمولی قیادت کے لئے سعودی عرب کو مبارکباد دی۔ وزیر خزانہ نے کہا کہ ہندوستان اٹلی کی صدارت میں دسمبر 2020 سے ٹروئیکا رکن کے طور پر کام کرنے کو لیکر پُرامید ہے۔
م ن۔م ع۔ ع ن
U NO: 7430
(Visitor Counter : 82